Diari Oficial de la Generalitat Valenciana


Sumari del DOGV 4402, del 19-12-2002 (2002/14047)

RESOLUCIÓ de 13 de desembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de Col·laboració entre la Conselleria d'Economia, Hisenda i Ocupació i la Cambra Oficial de Comerç i Indústria d'Alcoi, per a la prestació d'un servici de suport a l'emprenedor i a la creació i assessorament d'empreses i microempreses.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4402

Data del DOGV
:   19-12-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/14537


Data del document
:   13-12-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Economia, Hisenda i Ocupació
    * cambra de comerç i indústria
    * empresa individual
    * cooperació administrativa
    * creació d'ocupació

RESOLUCIÓ de 13 de desembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de Col·laboració entre la Conselleria d'Economia, Hisenda i Ocupació i la Cambra Oficial de Comerç i Indústria d'Alcoi, per a la prestació d'un servici de suport a l'emprenedor i a la creació i assessorament d'empreses i microempreses. [2002/Q14023]
  
Subscrit, després de la tramitació prèvia reglamentària, entre la Conselleria d'Economia, Hisenda i Ocupació i la Cambra Oficial de Comerç i Indústria d'Alcoi, el 3 d'octubre de 2002, un Conveni de Col·laboració per a la prestació d'un servici de suport a l'emprenedor i a la creació i assessorament d'empreses i microempreses, i en compliment del que estableix la clàusula cinquena del mateix, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0822/2002, i que figura com a annex d'esta resolució.
  
València, 13 de desembre de 2002.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni de Col·laboració entre la Conselleria d'Economia, Hisenda i Ocupació i la Cambra Oficial de Comerç i Indústria d'Alcoi, per a la prestació d'un servici de suport a l'emprenedor i a la creació i assessorament d'empreses i microempreses
  
València, 3 d'octubre de 2002
  
Reunits
  
D'una part, Vicente Rambla Momplet, conseller d'Economia, Hisenda i Ocupació, en nom i representació del Govern Valencià, en virtut del que disposa el Decret 84/2000, en compliment del que disposa l'Acord de Govern, de data 10 de setembre de 2002.
  
I de l'altra, Enrique Rico Ferrer, president de la Cambra Oficial de Comerç i Indústria d'Alcoi, en nom i representació d'esta.
  
Exposen
  
Primer
  
La Generalitat Valenciana i la Cambra Oficial de Comerç i Indústria d'Alcoi han assumit, en els seus àmbits respectius, el ferm compromís d'impulsar la creació d'ocupació mitjançant l'adopció de mesures que fomenten la vocació empresarial i faciliten la tramitació administrativa dels procediments que regulen l'establiment legal i ordenat de les noves iniciatives empresarials. Això segons un model de funcionament administratiu caracteritzat pels principis d'economia, eficàcia, cooperació, interrelació i descentralització, així com per estar preferentment orientats als emprenedors de noves activitats econòmiques, com subjectes actius i protagonistes destacats en la generació d'ocupació.
  
Segon
  
Ambdues institucions conflueixen en l'interés de promoure la creació i el desenrotllament d'empreses configurades com microempreses o autoempreses en què les dites entitats productives sorgisquen i compten amb les bases necessàries que asseguren la seua viabilitat i futur en els seus primers anys de vida, procurant que els recursos públics dedicats al seu suport tinguen una utilització adequada.
  
Tercer
  
Sobre això, la Generalitat Valenciana promou i pretén estendre al conjunt del territori de la Comunitat Valenciana, un servici de suport integral a l'emprenedor denominat Prop Emprenedors l'objecte del qual és fomentar les vocacions empresarials i millorar l'entorn reglamentari i de la tramitació administrativa, mesures que junt amb altres, foren establides com polítiques estratègiques per a la creació d'ocupació a Europa pel Consell Europeu en la cimera de Luxemburg, en el marc de les recomanacions de la Unió Europea sobre la progressiva eliminació de les barreres administratives que facilite la creació d'empreses.
  
Quart
  
La Cambra Oficial de Comerç i Indústria d'Alcoi, com s'estableix en el preàmbul de la Llei 11/1997, de 16 de desembre, de la Generalitat Valenciana, constitueix un valuós instrument de col·laboració amb les institucions públiques i de suport als sectors econòmics, duent a terme servicis imprescindibles per a la modernització i competitivitat de les empreses en l'àmbit de la seua demarcació territorial, i, entre altres funcions, destaquen les d'establir servicis d'informació, assessorament i formació a les empreses, tant per a la creació com per al desplegament de la seua activitat.
  
En conseqüència, amb este ampli sentit de col·laboració i reconeixent-se les institucions que hi intervenen plena capacitat per a la formalització del present conveni, acorden les següents
  
Clàusules
  
1. Objecte
  
El present conveni té per objecte la prestació de servicis que, en el marc del projecte Prop Emprenedors, permeten el foment de la vocació empresarial.
  
El projecte pretén oferir un suport integral a l'emprenedor en la creació de la seua empresa i el seguiment i assessorament empresarial en els primers anys de la vida la nova empresa. Es persegueix, en definitiva, que l'emprenedor valencià perceba els avantatges següents:
  
- Fidelitzar, en un centre físic localitzat, les necessitats i possibilitats d'assessorament integral de l'empresa en els seus primers anys.
  
- Aconseguir un estalvi en el temps i esforç en comptar amb un centre coordinador únic.
  
- Crear sinèrgies positives entre tots els organismes participants que concloguen en un òptim servici a l'empresari/promotor de noves empreses.
  
2. Fases del projecte
  
El servici oferirà a la persona emprenedora, potencial empresari o auto empresa, una ferramenta que facilite l'assessoria, informació i formació bàsica aconsellable per a dur a terme un projecte de creació d'empresa amb unes mínimes expectatives de viabilitat i consolidació a mig termini, i tindrà les fases diferenciades següents:
  
- Informació global a l'emprenedor sobre tots els tràmits necessaris per a la creació, el desplegament i la consolidació de qualsevol tipus d'empresa ja siga persona física o jurídica.
  
- Orientació inicial a través d'un pla de viabilitat del projecte on es tractaran: tipus de producte o servici a comercialitzar, el seu mercat objectiu, l'existència de competència, ubicació física, necessitat de recursos humans, Pla de Viabilitat Econòmica, Pla de tresoreria, compte de resultats previsional...
  
- Assessorament a mida, en els projectes d'empresa seleccionats en l'etapa anterior, a través d'un equip d'assessors externs col·laboradors del projecte, sobre la implantació i el desplegament de l'empresa.
  
- Orientació sobre les formes de finançament del projecte.
  
- Orientació sobre les ajudes i subvencions a les quals puga accedir el dit projecte/empresa.
  
- Desplegament d'un programa de formació a mida per als emprenedors.
  
- Seguiment del projecte en els seus primers de llançament al mercat.
  
3. Obligacions de la Cambra Oficial de Comerç i Indústria d'Alcoi
  
a) Realitzar un estudi, tenint en compte els sistemes d'informació de l'administració de la Generalitat Valenciana, que permeta la concepció, la planificació i el desenvolupament d'una metodologia que permeta la creació de productes i servicis formatius i informatius estandarditzats que responguen a les necessitats i característiques dels diferents col·lectius d'emprenedors.
  
b) Realitzar les obres d'adequació necessàries en la nova seu de la cambra situada al carrer de Sant Francesc, número 10, de la ciutat d'Alcoi, per a la prestació dels servicis descrits, de manera que compte amb una oficina orientada als emprenedors de noves activitats empresarials, seguint els estàndards de les oficines Prop de l'administració de la Generalitat, la missió específica dels quals seria la d'informar, iniciar, formar i, més àmpliament, gestionar el procediment de creació d'empreses, sense perjudici de les competències dels òrgans de l'administració de la Generalitat Valenciana.
  
c) Destinar aquell personal especialitzat de la seua organització que puga, a la vista de l'apartat a) anterior, aportar valor afegit al compliment de la missió de l'oficina d'atenció als emprenedors.
  
4. Obligacions de la Conselleria d'Economia, Hisenda i Ocupació
  
Per la seua part, l'administració de la Generalitat Valenciana, es compromet a:
  
a) Proporcionar informació sobre els òrgans que la integren, sobre els procediments que trameta, en relació amb el procés de creació d'empreses, per a facilitar l'elaboració de l'estudi i proposta d'organització de la clàusula anterior.
  
b) Contribuir financerament a les despeses necessàries per a l'adequació, adaptació i inversions necessàries per un import màxim de 85.944,73 euros, a càrrec del capítol VII del programa 612.10, Planificació i Previsió Econòmica, dels pressupostos de la Generalitat Valenciana.
  
c) L'aportació de la Generalitat es podrà fer efectiva en una o més vegades, amb la justificació prèvia per la Cambra Oficial de Comerç i Indústria d'Alcoi d'haver realitzat les inversions mencionades en el punt anterior, i haver procedit al seu pagament.
  
5. Vigència i extinció del conveni
  
El termini de vigència del present conveni comprendrà des del dia de la publicació en el Diari Oficial de la Generalitat Valenciana, fins a l'últim dia de l'exercici econòmic 2002.
  
Podrà extingir-se la vigència del conveni pel mutu acord de les parts que hi intervenen, així com per la decisió unilateral d'una d'elles quan es produïsca per l'altra un incompliment greu i acreditat de les obligacions assumides.
  
Tant la formalització del conveni com qualsevol dels supòsits de la seua extinció, seran objecte de publicació en el Diari Oficial de la Generalitat Valenciana.
  
6. Comissió de seguiment i avaluació del conveni
  
Es crea una comissió de seguiment i avaluació del conveni, presidida per la directora general d'Economia i constituïda pel director general d'Indústria, la cap de l'Àrea d'Economia i Fons Comunitaris de la Conselleria d'Economia, Hisenda i Ocupació, i pel secretari general de la Cambra d'Alcoi, que seran assistits per tècnics dels seus departaments respectius.
  
La dita comissió que tindrà la seua seu en la Conselleria d'Economia, Hisenda i Ocupació, s'hi reunirà en cas que siga necessari el seu concurs per a l'exercici de les funcions següents:
  
a) L'adopció de totes aquelles mesures que estime adequades per al millor desplegament i compliment dels compromisos i de les obligacions establits en el conveni i per a una adequada coordinació entre els diferents òrgans d'ambdues parts, així com la seua elevació a les autoritats que subscriuen el present conveni en representació del Govern Valencià i de la Cambra Oficial de Comerç i Indústria d'Alcoi.
  
b) L'examen i la resolució amb caràcter executiu de les qüestions d'interpretació i aplicació del conveni plantejades pels diferents òrgans d'ambdues parts.
  
c) L'avaluació dels resultats del conveni, i la seua elevació a les autoritats que subscriuen el present conveni.
  
La funció atribuïda a la Comissió en l'apartat b) anterior podrà ser assumida en qualsevol moment per les autoritats que subscriuen el present conveni en representació del Govern Valencià i de la Cambra Oficial de Comerç i Indústria d'Alcoi.
  
I perquè conste als efectes oportuns, en prova de conformitat, les parts firmen el present conveni, per duplicat, en el lloc i en la data amunt indicats.
  
El conseller d'Economia, Hisenda i Ocupació: Vicente Rambla Momplet